**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

dňa 21. septembra 2012

**Návrh**

**Menovanie poslancov do pracovnej komisie k analýze súdneho sporu so spoločnosťou SLOVAK LINES, a.s.**

Materiál predkladá: Materiál obsahuje:

JUDr. Ivo Nesrovnal 1. Návrh uznesenia

podpredseda 2. Dôvodová správa

Bratislavského samosprávneho kraja 3. Prílohy

4. Stanoviská komisií

Zodpovedný:

Ing. Bystrík Žák

riaditeľ Úradu

Bratislavského samosprávneho kraja

Spracovateľ:

JUDr. Matúš Šaray

vedúci právneho oddelenia

Bratislava

september 2012

N á v r h u z n e s e n i a

**UZNESENIE č. ....... / 2012**

zo dňa 21.9.2012

### Zastupiteľstvo Bratislavského samosprávneho kraja

**A. zriaďuje**

pracovnú komisiu k analýze súdneho sporu so spoločnosťou SLOVAK LINES, a.s.

**B. menuje**

členov pracovnej komisie v zložení:

* Ing. Martin Berta, CSc.,
* Ing. Martin Borguľa,
* JUDr. PhDr. Branislav Záhradník,
* Ing. Peter Šramko,
* Ing. Ladislav Gujber,
* PaedDr. Milan Trstenský
* PhDr. František Šebej, CSc.
* Ing. Ivan Roštár

**D ô v o d o v á s p r á v a**

Bratislavský samosprávny kraj je ako odporca účastníkom súdneho sporu so spoločnosťou SLOVAK LINES a.s., predmetom ktorého je úhrada straty za výkony dopravcu vo verejnom záujme, a to za roky 2006 a 2008.

Na rokovaní Z BSK dňa 30. 4. 2010 zastupiteľstvo prerokovalo materiál s názvom „Návrh na mimosúdne vysporiadanie medzi Bratislavským samosprávnym krajom a Slovak Lines, a.s“, ku ktorému bolo prijaté uznesenie č. 21/2010, ktorým sa schválil dohoda o urovnaní súdneho sporu.

Predseda BSK využil svoje právo v zmysle § 16 ods. 4 zákona č. 302/2001 Z. z. o samosprávnych krajoch a uvedené uznesenie nepodpísal.

Dňa 2. 7. 2012 obdržal Bratislavský samosprávny kraj list od poslanca Z BSK Ing. Martina Borguľu, v ktorom žiada o vytvorenie pracovnej poslaneckej skupiny. Na základe uvedeného sa predkladá predmetný materiál.

**Stanoviská komisií Zastupiteľstva BSK**

**Bod :„** **Návrh - Menovanie poslancov do pracovnej komisie k analýze súdneho sporu so spoločnosťou**

**SLOVAK LINES, a.s.“**

|  |  |  |  |  |
| --- | --- | --- | --- | --- |
| **Názov komisie** | **Stanovisko komisie k návrhu materiálu** | **Hlasovanie** | **Akceptované / Neakceptované** | **Zapracované / Nezapracované** |
| Komisia zdravotníctva a sociálnych vecí | Komisia súhlasila s návrhom uznesenia predloženého materiálu bez pripomienok a odporúča ho na rokovanie Z BSK. | Prítomní 6  Za 6  Proti 0  Zdržal sa 0  Nehlasoval 0 |  |  |
| Komisia dopravy | KD po prerokovaní odporúča Z BSK prerokovať predkladaný materiál a zriadiť pracovnú komisiu k analýze súdneho sporu so spoločnosťou SL a.s. | Prítomní 9  Za 9  Proti 0  Zdržal sa 0  Nehlasoval 0 |  |  |
| Komisia európskych záležitostí, regionálnej spolupráce a cestovného ruchu | Komisia EZ, RS a CR schvaľuje Návrh na menovanie poslancov do pracovnej komisie k analýze súdneho sporu so spoločnosťou SLOVAK LINES, a.s. v znení navrhovaného uznesenia. | Prítomní 5  Za 5  Proti 0  Zdržal sa 0  Nehlasoval 0 |  |  |
| Komisia kultúry | Komisia kultúry odporúča Z BSK materiál prerokovať a schváliť navrhované uznesenie. | Prítomní 6  Za 6  Proti 0  Zdržal sa 0  Nehlasoval 0 |  |  |
| Komisia regionálneho rozvoja, územného plánovania a životného prostredia | Komisia po prerokovaní odporúča Z BSK preložený návrh uznesenia schváliť. | Prítomní 6  Za 6  Proti 0  Zdržal sa 0  Nehlasoval 0 |  |  |
| Komisia školstva, športu a mládeže | Komisia materiál prerokovala a v zmysle návrhu uznesenia odporúča predložiť na rokovanie  Zastupiteľstva BSK. | Prítomní 7  Za 7  Proti 0  Zdržal sa 0  Nehlasoval 0 |  |  |
| Finančná komisia | odporúča Z BSK schváliť predložený materiál „Návrh - Menovanie poslancov do pracovnej komisie k analýze súdneho sporu so spoločnosťou SLOVAK LINES,  a.s.“ | Prítomní 5  Za 3  Proti 0  Zdržal sa 2  Nehlasoval 0 |  |  |